**SLOVENŠČINA**

**Josip Vandot: Kekec nad samotnim breznom**

* Poznaš Kekca, Pehto, Bedanca in Kosobrina?





Prav gotovo si že bral knjige ali pa si gledal film o Kekcu. Ustno opiši junake na fotografijah. Vsaki osebi pišite vsaj tri lastnosti.

* **Josip Vandot**, slovenski pisatelj in pesnik, je pisal otroške pesmi in krajše pripovedi, najbolj znan pa je po daljših mladinskih pripovedih s pravljično tematiko, tematiko divjih lovcev in pastirskega življenja.
* Zaslovel je s serijo planinskih pripovedi o približno deset let starem dečku Kekcu – **Kekec na hudi poti, Kekec na volčji sledi, Kekec nad samotnim breznom.**
* Knjige so prevedene v številne jezike in po njih so bili posneti prvi slovenski celovečerni mladinski film Kekec, prvi slovenski barvni film Srečno, Kekec, nato pa še Kekčeve ukane. Trilogija o Kekcu je bila prirejena za slikanico, ob filmu pa je postala izjemno priljubljena tudi Kekčeva pesem. <https://www.youtube.com/watch?v=67SitDFEQOM> Ko boš poslušal pesem jo lahko tudi zapoješ.
* Kekec je radoživ in pogumen fantič, ki pozna vsako gozdno potko in se ne boji strašljivih mož in žena s planin. V knjigi Kekec nad samotnim breznom se deček spopade s strašnim Bedancem, ki ves čas nadleguje starca Kosobrina. Bedanec želi, da se deklica Menara vrne k njemu. Ker je z njo grdo ravnal, je pobegnila h Kosobrinu. Namesto Menare gre v Bedančevo bajto Kekec. Pri Bedancu se mu slabo godi, zato skuje načrt …

Danes boš v **Berilu, str. 136, 137,** prebral odlomek iz knjige ali poslušal avdioposnetek, ki ga najdeš v interaktivnem gradivu na [www.radovednih-pet.si](http://www.radovednih-pet.si/)

Ko boš odlomek prebral, razmisli, kaj ti je bilo najbolj/najmanj všeč in zakaj?

* *Ponovno preberi odlomek*

Poišči besede, ki jih ne razumeš.

***Preberi vprašanja in ustno odgovori nanje.***

*Katere osebe nastopajo v odlomku?*

*Katere so dobre književne osebe? Zakaj so dobre? Kakšne so po značaju?*

*Katere so slabe književne osebe? Zakaj so slabe? Kakšne so po značaju?*

*Kekec je zaprt. Kako mislite, da se počuti?*

*Poišči poved, ki govori o njegovem obupu.*

*Kako se počutite, če vas imajo prijatelji za bojazljivca?*

*Kako se počuti Kekec, ko razmišlja o tem, kaj bodo rekli njegovi prijatelji? Kaj zato sklene? Kako bo izpeljal svoj načrt?*

*Poišči kakšno poved, ki govori o Kekčevi odločnosti in pogumu.*

*Kdaj si ti odločen? Kdaj si pogumen?*

*Se ti zdi jezik (besede, ki jih pisatelj uporabi) v odlomku v čem poseben?*

Razložite naslednje izraze:

- vesel sem, da sem ga tako nasukal;

- dela z mano, kakor bi bil jaz poleno;

- na obe ušesi je gluh;

- da bi ga tlačila môra.

* Ilustriraj glavnega junaka v zvezek za književnost, ne pozabi na naslov in datum.

**DRUŽBA**

**OCENJEVANJE ZNANJA**

Za danes sem pripravila navodila za ocenjevanje pri družbi. Zelo natančno jih najprej preberi, razmisli, kaj moraš narediti, potem pa se loti dela.

V mesecu maju smo pri družbi obravnavali DEJAVNOSTI. Prejšnji teden ste na to temo tudi ponavljali s pomočjo vprašanj. Upam, da ste uporabljali učbenik in da ste primerjali svoje odgovore z mojimi, saj ste tako preverili svoje znanje.

Poglejmo, katere učne vsebine sem vključila v ocenjevanje.

* Dejavnosti (kaj so, vrste)
* Gospodarske dejavnosti (naravni viri, obrt, industrija)
* Negospodarske dejavnosti (storitvene dejavnosti, javne službe)

**NAVODILA ZA OCENJEVANJE**

Izdelal/a boš miselni vzorec na temo DEJAVNOSTI. Pripravi ga na listu A3 (velikost risalnega lista) ali pa v zvezku za DRU čez dve strani.

Vse teme so v učbeniku na strani od 60 – 67. Na **R5** preglej tudi SDZ, str. 72 - 85 in napredno obliko (dejavnosti 1-12).

**Pri svojem delu boš uspešen/a, če boš sledil/a spodnjim kriterijem.**

* Izdelek je pregleden, vsebina je ustrezna.
* Glavni naslov predstavlja učno temo.
* Miselni vzorec vsebuje ključne besede in bistvene podatke, s katerimi je povzeta učna vsebina. Ključne besede so poudarjene.
* Izdelek ne vsebuje povedi.
* Zapis je čitljiv (piši sam/a), uporabljene so barve ter tiskane in pisane črke.
* Miselni vzorec je opremljen z ilustracijami (nariši sam/a).

Miselni vzorec za ocenjevanje mi pošlji po e-pošti na moj e-naslov najkasneje do **srede, 27. maja 2020**. V predalček **zadeva** napiši **DRU ocenjevanje in svoje ime**.

**MATEMATIKA**

**PONAVLJANJE IN UTRJEVANJE**

Pisno množenje je računska operacija, ki zahteva odlično znanje poštevanke in pravilno podpisovanje. Zato bomo današnjo uro matematike namenili še utrjevanju.

Pripravi si SDZ, 4. del in karo zvezek.

**SDZ, str. 7**

Reši 6., 7. in 8. nalogo.

Če želiš, reši še 9. nalogo. *Namig:* dva računa pisnega množenja ☺

**SDZ, str. 51**

Reši 2. in 3. nalogo. Pri obeh nalogah vse račune piši v karo zvezek. Ne pozabi napisati Vaja in datum ter številko strani in naloge v SDZ-ju.

**

*Veš, kje lahko preveriš rešitve?*

**ŠPORT**

**VAJE ZA MOČ**

Za začetek je zelo pomembno, da se ogreješ. Teci na mestu 1 minuto, nato pa si predstavljaj, da vodiš vaje v telovadnici za cel razred. Če imaš možnost, se postavi pred ogledalo. Naredi 6 gimnastičnih vaj in 3 vaje za moč.

Potrebuješ igralno kocko.

Nato jo vrzi. Število pik ti pove, katero vajo boš izvedel/a.

Nato vrzi kocko še trikrat. Vsa tri števila seštej in dobil/a boš število ponovitev vaje.

***Primer:*** Vrgla sem kocko in dobila število 4. To pomeni, da bom izvajala sklece. Nato sem dobila 3, 5 in 2. Če števila seštejem, dobim 10. To pomeni, da bom naredila 10 sklec.